《酬陈鸣野移尊见枉东林园亭》
明代·顾可文

有客自于越，故乡烟水深。披图访海岳，载酒造园林。

鸾啸发清籁，虬髯听朗吟。极知嵇叔夜，颇惬吕安心。

作者简介：顾可文(1490--1559)，原名可观，字与明，号慧崖。明无锡人。懋间次子,可学弟。诸生。初官兴邸舍人,不赴。不问生事,惟恋林壑鱼鸟之乐。可学尝招之入都,改官鸿胪通事。